Document ID: /roh_data/filtered/fineweb-2-filterrobots_roh.jsonl.gz/39883

La naziunala svizra d'unihockey perda il final dal campiunadi mundial cunter la Svezia. Quai en la prolungaziun cun 2:3. En extremis ed 8 secundas avant la fin èn las unihockeyanras svizras sa spendradas cun il 2:2 entras Rüttimann en la prolungaziun. Là èsi dentant gartegià a las campiunessas da record da far be suenter ina minuta il gol dad aur.
Suenter 10 onns argient per la Svizra
Las Svedaisas gudognan lur 7avel titel da campiunessas mundialas en seria e lur 9avel en l'istorgia. Suenter 10 onns datti puspè la medaglia d'argient per la Svizra. Als ultims trais campiunadis mundials hai adina dà bronz per la naziunala svizra dad unihockey. En tut èn las Svizras uss 4 giadas vicecampiunessas mundialas.
RTR novitads 20:00